Grethe Wagner fra Hirtshals erklærede i går krig mod pædagogernes strejke ved at tilbyde at passe betrængte forældres børn for 175 kroner om dagen. Det får hun sandsynligvis lov til. Formand for Børne- og undervisningsudvalget i Hjørring, Ole Albæk, siger at kommunen ikke vil gribe ind overfor pasningen, medmindre børnepasningen indbringer så mange penge, at Grethe Vagner kan score et overskud. - Hvis det bliver en institutionslignende ordning, som hun tjener penge på, så skal der gribes ind, men under alle omstændigheder gør vi ikke noget på forhånd, siger Ole Albæk. Grethe Wagner har tænkt sig at indlede sin midlertidige pasningsordning på mandag.

Referat:
Pædagogernes fagforening BUPL vil gerne stoppe en kvinde fra Hirtshals, som vil arrangere privat børnepasning mod betaling, men Hjørring Kommune har ikke umiddelbart til hensigt at gribe ind.